विंशोत्‍तरी दशा नक्षत्र पर आधारित है। जन्‍म के समय चंद्रमा जिस नक्षत्र में बैठा होता है उस नक्षत्र के स्‍वामी की सबसे पहली दशा होती है। जैसे अगर जन्‍म के समय चंद्रमा अश्विनी नक्षत्र में है तो केतु की पहली दशा होगी, भरणी में है तो शुक्र की पहली दशा होगी। दशा में ग्रहों का क्रम नक्षत्र स्‍वामी ग्रहों के क्रम के जैसा ही होता है यानि कि - केतु, शुक्र, सूर्य, चंद्र, मंगल, राहु, गुरु, शनि, और बुध। कुल दशा का समय 120 वर्ष का होती है। जिस प्रकार ग्रहों का दशा क्रम निश्चित है उसी प्रकार हर ग्रह की दशा की अवधि यानि कि दशा कितने साल रहेगी वह भी निश्चित है जैसे केतु की 7 वर्ष, शुक्र की 20 वर्ष, सूर्य की 6 वर्ष आदि। हर ग्रह की महादशा का निश्चित समय ब्‍लैकबोर्ड पर देख सकते हैं।